Fortuna Hjørring har fået et "betragteligt beløb" i støtte til byggeriet af deres nye hal. Afsenderen er A. P. Møller Fonden.

Til juni skal Fortuna Hjørrings nye multihal stå færdig og samtidig stå sin første store prøve, når Dana Cup 2015 løber af stablen. Hallen, som bygges som nabo til og i forlængelse af Vendiahallen, står i 15 millioner og det er op til Fortuna Hjørring at finde de 10 af millionerne. Den sidste tredjedel står Hjørring Kommune for. - Støtten fra Den A.P. Møllerske Støttefond er af stor betydning for os. Finansieringen af et halbyggeri er ikke småting. Vi bygger for 10 mio. kr., og så er det glædeligt, når lånefinansieringen kan blive så lille som mulig, siger Fortuna Hjørrings formand, Jette Andersen. -Vi er i den lykkelige situation, at ENV-fonden allerede har bidraget med 2 mio. kr. til hallen, og så virker det overkommeligt, når en stor del af de 10 mio. er finansieret af fonde, siger formanden.